##### Projekts

LATVIJAS REPUBLIKAS MINISTRU KABINETS

2014.gada \_\_\_\_\_\_\_\_ Noteikumi Nr.

Rīgā (prot. Nr. .§)

**Noteikumi par izsaucēja atrašanās vietas datu noteikšanu, apstrādi, uzturēšanu un nodošanu**

 Izdoti saskaņā ar [Elektronisko sakaru likuma](http://likumi.lv/doc.php?id=96611)
19.panta pirmās daļas 12.punktu un 48.panta otro daļu

1. **Vispārīgais jautājums**
2. Noteikumi nosaka kārtību, kādā:
	1. elektronisko sakaru komersants, kas nodrošina publiski pieejamus balss telefonijas pakalpojumus (turpmāk – komersants), nosaka un nodod Iekšlietu ministrijas Informācijas centram (turpmāk – centrs) izsaucēja atrašanās vietas datus;
	2. centrs nodrošina no elektronisko sakaru komersantiem saņemto datu par izsaucēja atrašanās vietu apstrādi, uzturēšanu un tālāku nodošanu Valsts ugunsdzēsības un glābšanas dienestam, Valsts policijai, Neatliekamās medicīniskā palīdzības dienestam, gāzes avārijas dienestam, Jūras spēku flotiles Krasta apsardzes dienesta Jūras meklēšanas un glābšanas koordinācijas centram vai numura „112” dienestam (turpmāk – operatīvie dienesti).
3. **Atrašanās vietas datu apstrādei, uzturēšanai un nodošanai nepieciešamais datu apjoms un piekļuve datiem**
4. Atkarībā no elektronisko sakaru tīkla veida (publiskais fiksētais vai publiskais mobilais telefonu tīkls) un pārraidāmās informācijas veida, centra izveidotajā un uzturētajā atrašanās vietas informācijas datubāzē, (turpmāk – datubāze) tiek uzturēti šādi dati:
	1. tālruņa abonenta numurs;
	2. pieslēguma punkta adrese un adreses punkta koordinātas atbilstoši Valsts adrešu reģistra informācijas sistēmas datiem;
	3. izsaucēja galiekārtas atrašanās vietas dati vai adrese un adreses punkta koordinātas atbilstoši Valsts adrešu reģistra informācijas sistēmas datiem;
	4. izsaucēja galiekārtas identifikācijas dati un, ja tiek izmantots abonenta identifikācijas modulis vai cits identifikācijas modulis, arī abonenta vai izsaucēja numurs.
5. Centrs nodrošina komersantiem un operatīvajiem dienestiem pieejamību datubāzei nepieciešamās informācijas nodošanai un saņemšanai 24 stundas diennaktī ar gada pieejamības varbūtību 0,997 (datubāze drīkst būt nepieejama divas stundas un 10 minūtes mēneša laikā).
6. Komersants nodod centram izsau­cēja atrašanās vietas datus elektroniskā veidā.
7. Komersants, ņemot vērā bāzes staciju skaitu, no kurām iespējams veikt mērījumus, signālu pārraides apstākļus konkrētā reģionā un izsaucēja galiekārtas funkcionālās iespējas, nosaka izsaucēja atrašanās vietu un nodod šos datus centram.
8. Lai izsaucēja atrašanās vietas datus operatīvie dienesti izmantotu savu pienākumu veikšanai, datu formātu, izmantojamo datu pārraides tīklu, datu drošības nosacījumus un atbildīgās personas nosaka līgumos vai starpresoru vienošanās, kurus centrs slēdz ar komersantiem, operatīvajiem dienestiem.
9. **Atrašanās vietas datu apmaiņa, veicot izsaukumu publiskajā fiksētajā telefonu tīklā**
10. Ja ir veikts izsaukums un savienojums ir noticis, komersants, kas nodrošina publisko fiksēto telefonu tīklu, nodod centram šo noteikumu 2.1., 2.2. un 2.3.apakš­punktā minēto informāciju ne vēlāk kā sekundes laikā pēc centra automātiska pieprasījuma par izsaucēja atrašanās vietas datiem vai arī šo noteikumu 2.1., 2.2. un 2.3.apakšpunktā minēto informāciju par visiem abonentu sarakstiem.
11. Ja abonementu sarakstā tiek veiktas noteikumu 2.1., 2.2. un 2.3.apakšpunktā minētās informācijas izmaiņas, tad komersants veiktās izmaiņas nodod centram ne vēlāk kā 24 stundu laikā.
12. Izsaucēja atrašanās vietas datu pieprasījuma apstrāde pēc izsaucēja numura datubāzē notiek automātiski bez savienojuma pārtraukuma (tiešsaistes režīmā).
13. Centrs ne vēlāk kā sekundes laikā no brīža, kad komersants tai nodevis izsau­cēja atrašanās vietas datus, nodrošina datu pieejamību attiecīgajam operatīvajam dienestam.
14. **Atrašanās vietas datu apmaiņa, veicot izsaukumu publiskajā mobilajā telefonu tīklā**
15. Komersants, kas nodrošina publisko mobilo telefonu tīklu, pēc izsau­cēja atrašanās vietas datu pieprasījuma saņemšanas no centra nekavējoties sava elektronisko sakaru tīkla tehnisko iespēju robežās nodod šo noteikumu 2.3. un 2.4.apakšpunktā minēto informāciju centram. Ja šo noteikumu 2.3. un 2.4.apakšpunktā minētās informācijas nodošana nav iespējama, komersants nekavējoties savu tehnisko iespēju robežās informē par to centru.
16. Ja no publiskā mobilā telefonu tīkla ir izsaukts numurs (savienojums ir noticis) "110", "112", "113", "114" vai Jūras spēku flotiles Krasta apsardzes dienesta Jūras meklēšanas un glābšanas koordinācijas centra numurs, komersants atbilstoši šo noteikumu 5.punktam nosaka izsaucēja galiekārtas atrašanās vietu vai ģeogrāfiskās koordinātes (ja izsaucēja tālrunim ir identi­fikācijas karte, - arī abonenta vai izsaucēja numuru) un sniedz centram datus par tām.
17. Centrs ne vēlāk kā sekundes laikā no brīža, kad komersants tai nodevis izsau­cēja atrašanās vietas datus, nodrošina datu pieejamību attiecīgajam operatīvajam dienestam.
18. Centrs iegūst datus par pieslēguma numura pakalpojuma nodrošinātāju no numerācijas datu bāzes.

**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2009.gada 25.novemra Direktīvas [2009/136/EK](http://eur-lex.europa.eu/LexUriServ/LexUriServ.do?uri=CONSLEG:2002L0022:20091219:LV:HTML), ar ko groza Direktīvu 2002/22/EK par universālo pakalpojumu un lietotāju tiesībām attiecībā uz elektronisko komunikāciju tīkliem un pakalpojumiem, Direktīvu 2002/58/EK par personas datu apstrādi un privātās dzīves aizsardzību elektronisko komunikāciju nozarē un Regulu (EK) Nr.2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā (Eiropas Savienības Oficiālais Vēstnesis, 2009, L 337/11).

Ministru prezidente L.Straujuma

Iekšlietu ministrs                                                        R.Kozlovskis

Iesniedzējs:

Iekšlietu ministrs R.Kozlovskis

Vīza:

Valsts sekretāres

pienākumu izpildītāja I.Aire

20.05.2014. 13:23

734

S.Koritko

67208742, Signe.Koritko@ic.iem.gov.lv